पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को पिछले 24 घंटे में जिले भर में एक साथ 124 मरीज मिले है। संक्रमित मरीजों का आंकड़ा 6375 पर पहुंच गया है। वहीं गुरूवार को 132मरीज स्वस्थ होकर अपने घर लौट गए हैं। लखीसराय जिले में कुल एक्टिव मरीजों की संख्या 867हो गया है। अबतक 5484मरीज स्वस्थ होकर अपने घर लौट गए हैं। गुरूवार को 132 मरीज को होम आइसोलेशन से मुक्त किया गया है। 837 एक्टिव मरीजों को होम आईसोलेशन में रखा गया है। 12 मरीजाें को कोविड केयर तेतरहाट एवं 18 मरीजाें का इलाज सदर अस्पताल के कोविड वार्ड में किया जा रहा है। संक्रमण की वजह से जिले में 40 से अधिक लोगों की मौतें भी हो चुकी है। 18 संक्रमितों को अस्पताल में भर्ती कर इलाज भी किया जा रहा है, जबकि 10मरीजों को बेहतर इलाज के लिए रेफर किया जा चुका है। संक्रमितों में ट्रूनेट से 37, रैपिड एंटीजन किट से 60 एवं आरटीपीसीआर से 27 लोग संक्रमित पाए गए हैं। संक्रमितों में जिले के विभिन्न क्षेत्रों के लोग शामिल हैं। लगातार मिल रहे संक्रमित के कारण जिला प्रशासन ने लोगों को कोरोना के प्रति जागरूक करने के उद्देश्य से जांच और सख्ती बरतना शुरू कर दिया है। संक्रमित मरीज के मिलने के बाद कंटेंमेंट जोन बनाकर बैरिकेटिंग और सेनिटाइजेशन का कार्य किया जा रहा है। संक्रमित मरीजों के इलाज के लिए कोविड केयर सेंटर और डेडिकेटेड कोविड सेंटर शुरू किया गया है। काेरोना के लगातार मिल रहे संक्रमित मरीजों के बाद स्वास्थ्य विभाग के स्तर से भी जांच की रफ्तार को बढ़ा दिया गया है। जांच की रफ्तार बढ़ने से संक्रमित मरीज बढ़ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn